Rikunarita-ORG/Wikinium huggingface dataset:
# The Collector (film, 1965)

| The Collector |
| --- |
|  |
| Režija | William Wyler |
| Producent | Jud Kinberg John Kohn |
| Scenario | Stanley Mann John Kohn |
| Predložak | The Collector; autor: John Fowles |
| Uloge | Terence Stamp Samantha Eggar Mona Washbourne |
| Muzika | Maurice Jarre |
| Distribucija | Columbia Pictures |
| Premijera | maja 1965 (1965-05TCannes) |
| Trajanje | 119 min. |
| Zemlja |  Ujedinjeno Kraljevstvo  Sjedinjene Američke Države |
| Jezik | engleski |
| Bruto prihod | 3,500.000 $ (SAD i Kanada) |

The Collector (srpskohrvatski: *Kolekcionar*) je britansko-američki filmski triler snimljen 1965. u režiji Williama Wylera. Predstavlja adaptaciju istoimenog romana Johna Fowlesa. Naslovni lik, koga tumači Terence Stamp je mladi i skromni službenik gradske uprave koji otima lijepu studenticu (čiji lik tumači Samantha Eggar) te je drži zarobljenu u podrumu svoje kuće. Radnja prikazuje njene neuspješne pokušaje bijega, ali i kako odnos sa njenim tamničarom dobiva neočekivane oblike.

Stamp je u svojoj autobiografiji tvrdio da je Wyler i njega i Eggar odabrao za glavne uloge znajući da su oboje zajedno bili studirali na glumačkoj školi Webber Douglas, odnosno da je tada Eggar odbila Stampove ljubavne ponude; Wylerov je plan bio stvoriti što više napetosti i neprijateljstva na setu, a što bi se odrazilo i na likove koje su tumačili. Stampove navode je potvrdila i sama Eggar, tvrdeći da je snimanje bilo "izuzetno neugodno iskustvo". Wyler je, pak, bio pod pritiskom producenata kojima se mračna i uzmenirujuća završnica književnog predloška nije činila komercijalnom, te su htjeli da film završi konvencionalnim hepi endom. Wyler im se uspio oduprijeti, te je *The Collector* bio jednako mračan kao i original. S druge strane, ipak je morao isjeći veliki dio materijala, odnosno srezati njegovu dužinu sa tri na dva sata.

*The Collector* je premijerno prikazan na Kanskom festivalu gdje je doživio trijumf, odnosno gdje su Stamp i Eggar dobili nagrade za najboljeg glumca i glumicu. Eggar je nešto kasnije nagrađena i Zlatnim globusom za najbolju glumicu u dramskom filmu.

## Uloge

* Terence Stamp ... Freddie Clegg
* Samantha Eggar ... Miranda Grey
* Mona Washbourne ... Tetka Annie
* Maurice Dallimore ... Susjed
* Allyson Ames ... Prva žrtva
* William Bickley ... Crutchley
* Gordon Barclay ... Službenik
* David Haviland ... Službenik
* Edina Ronay ... Bolničarka
* Kenneth More ... 'Ljekar opće prakse' (izbrisane scene)

## Izvori

## Vanjske veze

* *The Collector film profile* at *The New York Times*
* *The Collector* na sajtu IMDb
# Lewis Gilbert

| Lewis Gilbert |
| --- |
| Biografske informacije |
| Rođenje | (1920-marta-06)6. marta 1920. Hackney, London, Engleska, UK |
| Smrt | 23. februara 2018. (dob: 97) Monako |
| Supružnik | Hylda Tafler (v. 1951 ﻿–﻿  s. 2005) |
| Djeca | 1 |
| Opus |
| Djelatni period | 1934–2002 |
| Znamenita djela |
| *You Only Live Twice* *The Spy Who Loved Me* *Moonraker* |

**Lewis Gilbert** CBE (6. mart 1920 – 23. februar 2018) bio je britanski filmski režiser, scenarist i producent u čijoj se filmografiji najviše ističu tri filma iz serije o Jamesu Bondu - *You Only Live Twice* (1967), *The Spy Who Loved Me* (1977) i *Moonraker* (1979).

## Izvori

## Vanjske veze

* Lewis Gilbert on Desert Island Discs 2010
* BFI film and TV credits for Lewis Gilbert Retrieved 14 April 2012
* Lewis Gilbert at BAFTA Arhivirano 2010-05-23 na Wayback Machine-u
* Lewis Gilbert na sajtu IMDb
* Lewis Gilbert na Allmovieu
# Arthur Penn

| Arthur Penn |
| --- |
| Biografske informacije |
| Rođenje | (1922-septembra-27)27. septembra 1922. Philadelphia, Pensilvanija, SAD |
| Smrt | 28. septembra 2010. (dob: 88) New York, New York, SAD |
| Supružnik | Peggy Maurer (1955–2010; njegova smrt) |
| Djeca | Matthew Penn, Molly Penn |
| Profesionalne informacije |
| Zanimanje | filmski režiser, producent |
| Znamenita djela |
| *Bonnie and Clyde* *Little Big Man* *Law & Order* |

**Arthur Hiller Penn** (27. septembar 1922 – 28. septembar 2010) bio je američki teatarski, filmski i televizijski režiser i producent, najpoznatiji kao autor znamenitog gangstersko-biografskog filma *Bonnie and Clyde* koji se smatra začetkom pokreta zvanog kao Novi Hollywood.

Penn je karijeru započeo za vrijeme vojne službe u Drugom svjetskom ratu, kada je organizirao predstave za američke trupe stacionirane u Britaniji. Na njegov opus će značajan uticaj imati poratni makartistički progoni, koji su kod njega izazvali gnušanje i sklonost prema nonkonformizmu i revizionističkim pogledima na američku historiju. Tako se njegov filmski debi *The Left Handed Gun*, biografija Billya Kida iz 1958. godine, često naziva jednim od prvih modernih revizionističkih vesterna. Taj film, međutim, nije imao komercijalnog uspjeha, ali je zato *Bonnie and Clyde* sa svojim nonkonformističkim protagonsitima savršeno pogodio raspoloženje mlađe publike te je postao veliki hit uspkros razbijanju tadašnjih cenzorskih konvencija o eksplicitnosti nasilja. Tri godine kasnije je veliki uspjeh postigao i sa vestern-filmom *Mali veliki čovjek* koji je indijanske ratove prikazao iz perspektive poraženih Indijanaca. Od sredine 1970-ih mu kritika, međutim, nije bila previše sklona, te se od kraja 1980-ih preorijentirao na rad na televiziji, gdje se istakao kao jedan od producenata TV-serije *Law & Order*.

## Djela

|  |  |
| --- | --- |
| filmografija* *The Left Handed Gun* (1958)
* *The Miracle Worker* (1962)
* *Mickey One* (1965)
* *The Chase* (1966)
* *Bonnie and Clyde* (1967)
* *Flesh and Blood* – TV-film (1968)
* *Alice's Restaurant* (1969)
* *Little Big Man* (1970)
* *Visions of Eight* (dokumentarni) (segment *The Highest*) (1973)
* *Night Moves* (1975)
* *The Missouri Breaks* (1976)
* *Four Friends* (1981)
* *Target* (1985)
* *Dead of Winter* (1987)
* *Penn & Teller Get Killed* (1989)
* *The Portrait* – TV-film (1993)
* *Inside* – TV-film (1996)
 | teatar* *Two for the Seesaw* (1958)
* *The Miracle Worker* (1959)
* *An Evening With Mike Nichols and Elaine May* (1960)
* *All the Way Home* (1960)
* *Toys in the Attic* (1960)
* *Golden Boy* (1964)
* *Wait Until Dark* (1966)
* *Sly Fox* (1976)
* *Who's Afraid of Virginia Woolf?* (2000)
* *Fortune's Fool* (2002)
 |

## Vanjske veze

* Arthur Penn na Internet Broadway Database (`en`)
* Arthur Penn na Internet Off-Broadway Database
* Arthur Penn na sajtu IMDb
* Arthur Penn at Senses of Cinema
* Looking Back at Arthur Penn – slideshow by *The New York Times*
* Literature on Arthur Penn
* Arthur Penn - video-snimka intervjua na Archive of American Television (`en`)
# Guess Who's Coming to Dinner

*Za ostale upotrebe, pogledajte Guess Who's Coming to Dinner (razvrstavanje).*

| Guess Who's Coming to Dinner |
| --- |
| originalni filmski poster |
| Režija | Stanley Kramer |
| Producent | Stanley Kramer |
| Scenario | William Rose |
| Uloge | Spencer Tracy Sidney Poitier Katharine Hepburn Katharine Houghton Cecil Kellaway Beah Richards Roy E. Glenn |
| Muzika | Frank DeVol |
| Fotografija | Sam Leavitt |
| Montaža | Robert C. Jones |
| Distribucija | Columbia Pictures |
| Premijera | 12. decembra 1967 (1967-12-12) |
| Trajanje | 108 min. |
| Zemlja |  Sjedinjene Države |
| Jezik | engleski |
| Budžet | 4 mil. $ |
| Bruto prihod | 56,666.667 $(domaće trćušte) $70,000,000 (Worldwide) |

Guess Who's Coming to Dinner (u prijevodu Pogodi tko dolazi na večeru) je američki igrani film snimljen 1967. u režiji Stanleya Kramera. Protagonisti - koje tumače Spencer Tracy i Katharine Hepburn - su bračni par bijelih liberalnih intelektualaca koji su prisiljeni svoja načela primijeniti u praksi kada im kćer jedinica (čiji lik tumači Katharine Houghton) kao svog budućeg muža predstavi mladog crnog ljekara. Film je snimljen u jeku eskalacije rasnih nereda u SAD, a aktualnosti teme je dosta doprinijelo i to što je iste godine Vrhovni sud SAD presudom u sporu Loving v. Virginia neustavnim proglasio dotadašnje zakone o zabrani međurasnih brakova. Usprkos potencijalnih kontroverzi, doživio je veliki uspjeh, čak i na Jugu otklonivši bojazni da će tamošnja publika zbog rasnih predrasuda ubuduće bojkotirati tadašnje sadržaje. Film je također poznat i kao posljednji zajednički nastup tandema Tracy-Hepburn; Tracy je prilikom snimanja bio smrtno bolestan te umro samo dva dana po završetku filma.

Godine 2005. je snimljen neslužbeni remake *Guess Who* gdje su rasne uloge obrnute, ali je doživio veliki neuspjeh.

## Uloge

| Glumac
 | Uloga
 |
| --- | --- |
| Spenser Trejsi | Met Drejton
 |
| Sidni Poatje | dr Džon Vejd Prentis
 |
| Katrin Hepbern | Kristina Drejton
 |
| Ketrin Hoton | Džoi Drejton
 |
| Sesil Kelavej | Monsinjor Rajan
 |
| Bi Ričards | gospođa Prentis
 |

## Izvori

## Vanjske veze

* *Guess Who's Coming to Dinner* na sajtu IMDb
* *Guess Who's Coming to Dinner* na Rotten Tomatoes-u (`en`)
* *Guess Who's Coming to Dinner* na filmskoj bazi podataka TCM
* Sidney Poitier about his children becoming president
# Franco Zeffirelli

| Sen. Gian Franco Corsi Zeffirelli |
| --- |
|  |
|  |
| član Italijanskog Senata |
| **Na položaju** 21. april 1994 – 29. maj 2001 |
| Izborna jedinica | Catania |
|  |
| Lični detalji |
| Rođenje | (1923-februara-12)12. februara 1923. Firenca, Toskana, Italija |
| Smrt | 15. juna 2019. (dob: 96) Rim, Italija |
| Politička stranka | Forza Italia |
| Prebivalište | Rim |
| Alma mater | Univerzitet u Firenci |
| Profesija | Filmski režiser operni režiser političar |
| Religija | rimokatolik |
| Vojna služba |
| Služba/rod | Britanska vojska |
| Godine službe | 1942–1945 |
| Unit | 24. gardijska brigada |
| Bitke/ratovi | drugi svjetski rat |

**Franco Zeffirelli**, KBE (Hon), (12. februar 1923 - 15. jun 2019) je bio italijanski operni i filmski režiser, scenograf i desničarski političar. Najpoznatiji je po filmu *Romeo i Julija* (1968) kao i popularnoj mini-seriji *Isus iz Nazareta* (1977).

Zeffirelli je bio samodeklarirani gej koji je podržavao službeni stav Rimokatoličke crkve prema homoseksualnosti. Kao sljedbenik Silvija Berlusconija je od 1994. do 2001. predstavljao njegovu stranku Forza Italia u italijanskom Senatu.

## Reference
# Anne of the Thousand Days

| Anne of the Thousand Days |
| --- |
| originalni kino-poster |
| Režija | Charles Jarrott |
| Producent | Hal B. Wallis |
| Scenario | Bridget Boland John Hale Richard Sokolove |
| Predložak | *Anne of the Thousand Days* by Maxwell Anderson |
| Uloge | Richard Burton Geneviève Bujold Anthony Quayle John Colicos Irene Papas |
| Muzika | Georges Delerue |
| Fotografija | Arthur Ibbetson, BSC |
| Distribucija | Universal Pictures |
| Premijera | 18. decembra 1969 (1969-12-18) (SAD) 23. februara 1970 (1970-02-23) (Ujedinjeno Kraljevstvo) |
| Trajanje | 145 min. |
| Zemlja |  Ujedinjeno Kraljevstvo |
| Jezik | engleski |

**„Ana od hiljadu dana“** (engleski: *Anne of the Thousand Days*) je britanski biografski film snimljen 1969. godine u režiji Čarlsa Džerota. Temelji se na istoimenom pozorišnom komadu Meksvela Andersona i opisuje život engleske kraljice Ane Bolen čiji lik tumači Ženevjev Bižo. Ona je za svoj nastup dobila Zlatni globus za najbolju glavnu ulogu, kao i nominaciju za nagradu Oskar u kategoriji za najbolju glavnu glumicu, dok je film bio nominovan u kategoriji za najbolji adaptirani scenario.

## Uloge

| Glumac
 | Uloga
 |
| --- | --- |
| Ženevjev Bižo | Ana Bolen
 |
| Ričard Barton | Henri VIII Tjudor
 |
| Irena Papas | Katarina od Aragona
 |
| Entoni Kvajl | Tomas Volzi
 |
| Džon Kolikos | Tomas Kromvel
 |
| Majkl Hordern | Tomas Bolen
 |
| Valeri Džiron | Meri Bolen
 |
| Majkl Džonson | Džordž Bolen
 |

## Vanjske veze

* *Anne of the Thousand Days* na sajtu IMDb
* *Anne of the Thousand Days* na Rotten Tomatoes-u (`en`)
# The Secret of Santa Vittoria

| The Secret of Santa Vittoria |
| --- |
| Kino-poster autor: Bob Peak |
| Režija | Stanley Kramer |
| Producent | Stanley Kramer izvršni producent George Glass |
| Scenario | William Rose and Ben Maddow |
| Predložak | *The Secret of Santa Vittoria*; autor: Robert Crichton |
| Uloge | Anthony Quinn Virna Lisi Hardy Krüger Sergio Franchi Anna Magnani |
| Muzika | Ernest Gold |
| Fotografija | Giuseppe Rotunno |
| Montaža | William A. Lyon Earle Herdan |
| Studio | The Stanley Kramer Corporation |
| Distribucija | United Artists |
| Premijera | 23. oktobra 1969 (1969-10-23) (San Francisco) |
| Trajanje | 139 min. |
| Zemlja |  Sjedinjene Države |
| Jezik | engleski |
| Budžet | 6,3 mil. $ |
| Bruto prihod | 2,7 mil. $ (kino-distribucija u SAD i Kanadi) |

The Secret of Santa Vittoria je američka filmska komedija snimljena u režiji Stanleya Kramera i premijerno prikazan 1969. godine. Predstavlja adaptaciju istoimenog romana Roberta Crichtona inspiriranog stvarnim događajima u italijanskom mjestu Santa Vittoria d' Alba za vrijeme Drugog svjetskog rata. Protagonist, čiji lik tumači Anthony Quinn, je gradonačelnik koji u jesen 1943. godine, nakon što Nijemci okupiraju njegovo mjesto, nastoji od okupatora sakriti milion boca vina po kojima je njegovo mjesto poznato, i kako se u to uključe svi građani. Radnja prikazuje kako ga nastoji njemački zapovjednik (čji lik tumači Hardy Krüger) koji je dobio zadatak vino zaplijeniti i odvesti u Njemačku.

Film je sniman na lokacijama u Italiji, kao i znamenitom rimskom studiju Cinecitta. Snimanje su obilježile svađe između glumaca, pogotovo Quinan i Anne Magnani, kao i tragična vijest o atentatu na popularnog američkog političara Roberta F. Kennedyja, a zbog čega su italijanski članovi ekipe, kako bi se svojim američkim kolegama pridružili u žalovanju, odlučili sat vremena besplatno raditi, a što je po Kramerovim riječima bio događaj bez presedana u historiji filma. Nakon premijere je loše prošao u kino-dvoranama, iako je uspio osvojiti Zlatni globus za mjuzikl ili komediju.

## Uloge

* Anthony Quinn ... Italo Bombolini
* Virna Lisi ... Caterina Malatesta
* Hardy Krüger ... Sepp von Prum
* Sergio Franchi ... Tufa
* Anna Magnani ... Rosa
* Renato Rascel ... Babbaluche
* Giancarlo Giannini ... Fabio
* Patrizia Valturri ... Angela
* Eduardo Ciannelli ... Luigi
* Leopoldo Trieste ... Vittorini
* Gigi Ballista ... Padre Polenta

## Reference

## Vanjske veze

* *The Secret of Santa Vittoria* na sajtu IMDb
* *The Secret of Santa Vittoria* u katalogu Američkog filmskog instituta
* *The Secret of Santa Vittoria* na filmskoj bazi podataka TCM
* *The Secret of Santa Vittoria* at Rotten Tomatoes
* *The Secret of Santa Vittoria* at *TV Guide* (revised form of this 1987 write-up was originally published in *The Motion Picture Guide*)
# They Shoot Horses, Don't They? (film)

| They Shoot Horses, Don't They? |
| --- |
| originalni poster |
| Režija | Sydney Pollack |
| Producent | Robert Chartoff Irwin Winkler |
| Scenario | Robert E. Thompson James Poe |
| Predložak | They Shoot Horses, Don't They? (roman); autor: Horace McCoy |
| Uloge | Jane Fonda Michael Sarrazin Gig Young |
| Muzika | Johnny Green |
| Fotografija | Philip H. Lathrop |
| Montaža | Fredric Steinkamp |
| Studio | Palomar Pictures |
| Distribucija | Cinerama Releasing Corporation |
| Premijera | 10. decembra 1969 (1969-12-10) |
| Trajanje | 120 min. |
| Zemlja |  Sjedinjene Države |
| Jezik | engleski |
| Bruto prihod | 12,600.000 $ |

**Konje ubijaju, zar ne?** (engleski: *They Shoot Horses, Don't They?*) je američka filmska drama iz 1969. godine, reditelja Sidnija Polaka. Temelji se na istoimenom romanu Horasa Mekoja. Naziv filma je aluzija na ubistvo konja koji je bolestan ili osakaćen – na *ubistvo iz milosrđa*.

## Radnja

U malom kalifornijskom gradu se za vreme Velike depresije održava *plesni maraton*, na kom će par koji poslednji ostane na plesnom podijumu biti nagrađen sa 1.500 dolara. Igra je međutim surova, traje nekoliko meseci, i uopšte nije lako osvojiti prvo mesto. Takmičari svakoga dana imaju po deset minuta pauze, koju koriste za jelo, tuširanje, odmor i odlazak u toalet, a mogu da spavaju jedino jedan drugom u naručju, dok traje ples. Glorija je mlada, ogorčena devojka, koja je odlučna u svojoj nameri da dođe do para. Ali kako vreme prolazi, a takmičenje postaje okrutnije i sve više iscrpljujuće, ona se pita da li nagrada vredi toliko truda i muke. Potpuno poražena, izgubivši volju za životom, ona moli svog partnera da je ubije, i oslobodi je tegoba življenja.

Ova uznemirujuća i pesimistična drama je bila nominovana za devet Oskara, između ostalih i za Oskare za najboljeg reditelja, glavnu glumicu, sporedne glumce...

## Uloge

| Glumac
 | Uloga
 |
| --- | --- |
| Džejn Fonda | Glorija
 |
| Majkl Sarazin | Robert
 |
| Suzana Jork | Alis Leblank
 |
| Gig Jang | Roki
 |
| Red Batons | Hari Klajn
 |
| Boni Bedelija | Rubi
 |
| Brus Dern | Džejms
 |
| Majkl Konrad | Rolo
 |

## Reference

## Vanjske veze

* *They Shoot Horses, Don't They?* na sajtu IMDb
* *They Shoot Horses, Don't They?* na filmskoj bazi podataka TCM
# Ljubavna priča (film, 1970)

| Ljubavna priča |
| --- |
| kino poster |
| Režija | Arthur Hiller |
| Producent | Howard G. Minsky |
| Scenario | Erich Segal |
| Uloge | Ali MacGraw Ryan O'Neal |
| Muzika | Francis Lai |
| Fotografija | Richard Kratina |
| Montaža | Robert C. Jones |
| Distribucija | Paramount Pictures |
| Premijera | 16. decembra 1970 (1970-12-16) |
| Trajanje | 100 min. |
| Zemlja |  Sjedinjene Države |
| Jezik | engleski |
| Budžet | 2.200.000$ |
| *Ljubavna priča* na Internet Movie Database |

Ljubavna priča (engleski *Love Story*) je američki romantični film iz 1970. koji je napisao Erich Segal, ujedno i autor istoimenog hit-romana, a režirao Arthur Hiller. Glavne uloge tumače Ali MacGraw, Ryan O'Neal, John Marley i Ray Milland, dok Tommy Lee Jones ovim filmom ostvaruje filmski debi.

Radnja se odvija oko Olivera, mladića iz bogate obitelji koji se zaljubi u Jennifer, studenticu iz siromašne obitelji. Usprkos suprotnostima, započnu ljubavnu vezu, ali se onda dogodi tragedija kada joj je dijagnosticirana opasna bolest. Prilikom premijere, film je neočekivano postao veliki hit i zaradio 106 milijuna $ u američkim kinima, čime je bio najkomercijalniji film godine. Nominiran je i za velik broj nagrada, od kojih je nagrađen stanovitim dijelom. Usprkos tome, većina kritičara je mlako primila film, prigovarajući zbog prejednostavne priče i kiča. Američki filmski institut je film stavio na #9 mjesto na listi 100 godina AFI-ja... 100 strasti. 1978. pojavio se i manje zapažen nastavak, *Oliver's Story* (1978), u kojem O'Neal glumi uz Candice Bergen.

## Glavne uloge

* Ali MacGraw - Jennifer "Jenny" Cavalleri
* Ryan O'Neal - Oliver Barrett IV
* John Marley - Phil Cavalleri
* Ray Milland - Oliver Barrett III
* Russell Nype - Dean Thompson
* Katharine Balfour- Gđa. Barrett
* Sydney Walker - Dr. Shapely
* Robert Modica - Dr. Addison
* Walker Daniels - Ray Stratton
* Tommy Lee Jones - Hank Simpson

## Nagrade

*Ljubavna priča* nagrađena je sa pet nagrada Zlatni globus: za najbolji film—dramu, režiju (Arthur Hiller), glavnu glumicu u drami (Ali MacGraw), scenarij (Erich Segal) i glazbu (Francis Lai) dok je nominirana u kategoriji najoljeg glumca u drami (Ryan O'Neal) i sporednog glumca (John Marley). Time se našla u rangu filmova koji su pobrali najviše Zlatnih globusa u povijesti, čak pet: *Dr. Živago*, *Kum*, *Let iznad kukavičjeg gnijezda*, i *Zvijezda je rođena*.

Dobila je jednog Oscara—za najbolju glazbu (F. Lai)—dok je nominirana u još šest kategorija—najbolji film, režiju, adaptirani scenario (E. Segal), glavnog glumca (R. O'Neal), glavnu glumicu (A. MacGraw), sporednog glumca (J. Marley).

## Reference

## Vanjske veze

* *Love Story* na sajtu IMDb
* *Love Story* na filmskoj bazi podataka TCM
* *Love Story* na Rotten Tomatoes-u (`en`)
# Ken Russell

| Ken Russell |
| --- |
| Ken Russell 2002. godine |
| Biografske informacije |
| Rođenje | Henry Kenneth Alfred Russell (1927-jula-03)3. jula 1927. Southampton, Hampshire, Engleska, UK |
| Smrt | 27. novembra 2011. (dob: 84) |
| Supružnik | Shirley Ann Russell (1956–1978) Vivian Jolly (1983–1991) Hetty Baynes (1992–1999) Lisi Tribble (2001–2011) |
| Profesionalne informacije |
| Zanimanje | režiser |
| Opus |
| Djelatni period | 1956–2011 |
| Znamenita djela |
| *Zaljubljene žene* *The Devils* *Tommy* *Altered States* |

**Henry Kenneth Alfred Russell** (3. jul 1927 – 27. novembar 2011) je bio engleski filmski režiser, poznat po pionirskom radu na televiziji, ali i kontroverzama koje je 1960-ih i 1970-ih izazivao njegov stil režije, odnosno sklonost eksplicitnim prikazima seksa, golotinje i nasilja u njegovim filmovima. Njegov čest motiv je bila muzika, odnosno životi znamenitih kompozitora, koje je počeo prikazivati u za svoje vrijeme prilično neobičnim dokumentarnim filmovima na BBC-ju, te razvio stil koji će kasnije primijeniti u igranim filmskim biografijama. Među njegovim najpoznatijim djelima su *Women in Love*, *The Devils*, filmska rock-opera *Tommy* i science fiction film *Altered States*.

## Vanjske veze

* Ken Russell na sajtu IMDb
* Ken Russell na Screenonlineu Britanskog filmskog instituta
* Savage Messiah – a Ken Russell site by Iain Fisher
* Ken Russell's film on Delius, *Song of Summer* Arhivirano 2004-05-31 na Wayback Machine-u
* Ken Russell on Television – a comprehensive study of Russell's small-screen work, from the British Film Institute's Screenonline site. Video clips are restricted to UK schools and libraries for copyright reasons, but the text can be accessed by everyone.
* Celebrity Big Brother Updates: Ken Russell Arhivirano 2007-08-21 na Wayback Machine-u
* Celebrity Big Brother 5 Coverage Arhivirano 2007-08-30 na Wayback Machine-u
* Ken Russell Discussion Group : The Lair Of Ken Russell Arhivirano 2012-02-05 na Wayback Machine-u
* Ken Russell Discussion Group : Savage Messiah
* BBC Interview with Ken Russell and Tony Lane on *Invasion of the Not Quite Dead* (2008)
* Ken Russell interview on BBC Film Network Sept 2008
* BBC piece on places that have inspired Russell's film-making
* Mindgame official site
* topfotogallery.com
* Long Q&A with Ken Russell on his early career in ballet and photography (19 June 2010)